तेस्रो टेस्टबाट फाइनलतर्फ नजर
भारत र इंग्ल्यान्डबीच शृंखलामा निर्णायक साबित हुन सक्ने तेस्रो टेस्ट बुधबार सुरु हुँदै छ । खेल हुनेछ विश्वकै सबैभन्दा ठूलो क्रिकेट रंगशालामा । दुई तीव्र गतिका बलर भारतका इशान्त शर्मा र इंग्ल्यान्डका जिमी एन्डरसनको भनाइ मान्ने हो भने दुई टिमबीच पछिल्लो समय प्रतिद्वन्द्विता खुबै चर्को छ । यसपल्ट अवसर भिन्न खालको छ । चार टेस्टको शृंखला अहिले १–१ को बराबरीमा छ । दुवैलाई यो खेल जित्न आवश्यक छ ।
अहमदाबाद — भारत र इंग्ल्यान्डबीच शृंखलामा निर्णायक साबित हुन सक्ने तेस्रो टेस्ट बुधबार सुरु हुँदै छ । खेल हुनेछ विश्वकै सबैभन्दा ठूलो क्रिकेट रंगशालामा । दुई तीव्र गतिका बलर भारतका इशान्त शर्मा र इंग्ल्यान्डका जिमी एन्डरसनको भनाइ मान्ने हो भने दुई टिमबीच पछिल्लो समय प्रतिद्वन्द्विता खुबै चर्को छ । यसपल्ट अवसर भिन्न खालको छ । चार टेस्टको शृंखला अहिले १–१ को बराबरीमा छ । दुवैलाई यो खेल जित्न आवश्यक छ ।यो जितको उद्देश्य हुनेछ, विश्व टेस्ट च्याम्पियनसिपको फाइनल प्रवेश । जहाँ प्रतिद्वन्द्वी टिम रहनेछ न्युजिल्यान्ड । शृंखला जितेर फाइनल पुग्नका लागि भारतलाई यो टेस्ट जिते पुग्छ, तर इंग्ल्यान्डलाई भने ३–१ को जित्न आवश्यक छ । शृंखला बराबरीमा अस्ट्रेलियाको भाग्य खुल्नेछ । उसले नै फाइनल खेल्नेछ । दुवै टिमले सुरुआती एक–एक टेस्ट जितेको स्थितिमा दुई पक्षबीच तनाव पनि छ । एन्डरसन भन्छन्, ‘हामीलाई दुई टेस्ट जित्न आवश्यक छ, हाम्रा लागि फाइनलको समीकरण स्पष्ट छ ।’इंग्ल्यान्डले जितेको २ सय १७ रनको पहिलो टेस्टमा एन्डरसनले भारतका प्रमुख ब्याट्सम्यानको विकेट लिएका थिए । त्यसको एक सातापछि नै चेन्नईमा इंग्ल्यान्ड ३ सय १७ रनले पराजित भयो । त्यसलाई टिमले सामना गरेको घोर निराशा मान्छन् एन्डरसन । अहिले इंग्ल्यान्ड त्यो चोटमय हार बिर्सेर नयाँ सुरुआत लिने पक्षमा छ । एन्डरसन थप्छन्, ‘हामी निकै रोमाञ्चित छौं, किनभने अहिले टेस्ट च्याम्पियनसिपको फाइनल छनोटको सम्भावनामा छौं ।’ यसका लागि इंग्ल्यान्डले भारतलाई उसकै भूमिमा हराउनुपर्नेछ, जुन धेरै टिमले गर्न सकेका छैनन् । यही खेलमा भारतका ३२ वर्षीय भेट्रान बलर शर्माले आफ्नो सय टेस्ट खेल्नेछन् । उनी भन्छन्, ‘मेरो मनमा खाली एउटै तथ्य मात्र छ । त्यो हो, शृंखलाका बाँकी दुई टेस्ट जित्ने । अनि यही उपलब्धिसँग विश्व टेस्ट च्याम्पियनसिपको फाइनल खेल्ने । अहिले म टेस्ट क्रिकेटमात्र खेलिरहेको छु, यस्तोमा मेरा लागि यो विश्वकपजस्तै हो । यदि हामी फाइनल पुग्छौं र त्यसमा विजयी हुन्छौं भने यो वान डे विश्वकप जितेजस्तै हो ।’तीव्र गतिका बलर उमेश यादवलाई अहमदाबादमा हुने बाँकी दुई टेस्टका लागि टिममा राखिएको छ । उनी खुट्टाको चोटमुक्त हुँदै फिटनेस परीक्षणमा उत्तीर्ण भइसकेका छन् । सरदार पटेल स्टेडिमयको दर्शक क्षमता १ लाख १० हजार छ । त्यहाँ दर्शकको माहौल छुट्टै हुनेछ । फेब्रुअरीमा यही स्टेडियममा पूर्वअमेरिकी राष्ट्रपति डोनाल्ड ट्रम्पले भारत भ्रमणका क्रममा र्‍याली गरेका थिए । यसै मैदानमा हुने पहिलो टेस्टका लागि खाली ५० हजार टिकटमात्र बिक्री हुनेछ ।अझ यो टेस्ट दिवारात्रि छ, त्यसैले खेलका क्रममा पिन्क बल र फ्लडलाइट प्रयोग हुनेछ । रंगशालाको आकारले खेलाडीलाई पनि भयभीत बनाउन सक्नेछ । यस्तै मान्छन् भारतीय ब्याट्सम्यान रोहित शर्मा । जतिजति बेला नयाँ रंगशालामा पहिलोपल्ट खेल्नुपर्ने हुन्छ, त्यो खेलाडीका लागि भने ठूलो चुनौती हुने गर्छ । नयाँ रंगशालासँग अभ्यस्त हुन नै समय लाग्ने गर्छ ।’ भारतका लागि पिन्क बल क्रिकेट धेरै सफल रहेको छैन ।विराट कोहलीको भारत अस्ट्रेलियाविरुद्ध दिवारात्रि एडिलेड टेस्टमा ३६ रनमात्र बनाएर अलआउट भएको थियो । यो नै टेस्ट क्रिकेटमा भारतको अहिलेसम्मको सबैभन्दा कम स्कोर हो । सन् २०१९ मा बंगलादेशलाई कोलकाता दिवारात्रि टेस्टमा हराएको अनुभवमात्र भएको भारतले अहमदाबादमा लगभग त्यही टिम उतार्ने छ, जसले चेन्नईमा जित निकाल्दा खेलेको थियो । जो रुटको इंग्ल्यान्डले भने धेरै परिवर्तन देख्नेछ, टिमको ‘रोटेसन’ नीतिका कारण ।दोस्रो टेस्टपछि मोइन अली घर फर्किसकेका छन् । भलै उनले त्यो टेस्टमा ८ विकेटमात्र लिएनन्, ब्याटबाट ४३ रन जोडे । अफ स्पिनर डम बेस भने टिममा फर्कने विश्वास गरिएको छ । यस्तै तीव्र गतिका बलर एन्डरसनले टिममा स्थान पाउने छन् नै । पूर्वइंग्लिस स्पिनर ग्रेम स्वान मान्छन्, ‘अहिले टेस्ट शृंखला निकै प्रतिस्पर्धात्मक मोडमा छ । मलाई लाग्छ, इंग्ल्यान्डसामु यो टेस्ट जित्ने राम्रो अवसर छ । एन्डरसनकै कारण इंग्ल्यान्डले यो टेस्ट जित्ने सम्भावना बढी छ ।’